Jong ouers neem eie lewe dag uitmekaar | Maroela Media
Drury was 'n skoonheidsterapeut op die dorp en is in Bloemfontein oorlede.
Jessica sê dit is nie in dié stadium duidelik by wie die kinders nou sal woon nie.
"Hulle het altyd alles gegee vir hul kinders. Die kinders het soveel liefde en omgee van hulle af gekry."
Jessica het nie op Drury se afsterwe kommentaar gelewer nie, maar gesê dat sy nooit vermoed het dat Jonker sy eie lewe sou neem nie.
Ook Jonker se ma, Maureen Labuschagne, sê daar was geen aanduiding dat haar seun homself om die lewe sou bring nie. Sy het die nuus vroeg Dinsdagoggend gekry toe die polisie haar telefonies oor die voorval ingelig het.
Hy het glo 'n paar uur voor sy dood nog met vriende gepraat en het planne met Labuschagne en haar man, Riaan, aan wie Jonker baie geheg was, gehad. Hy het ook twee dae voor sy dood 'n lawwe video opgeneem waar hy met hul babaseuntjie speel en het volgens Labuschagne gelukkig gelyk.
Jonker was ook 'n orgaanskenker.
Huldeblyke het ook vir die paartjie op sosiale media ingestroom.
Jessica en Labuschagne hoop dat hulle 'n verskil in ander se lewe sal kan maak deur oor Jonker se dood te praat.
"Ek wil hê mense moet weet jy hoef nie bang te wees om te praat oor wat in jou hart of kop gebeur nie – veral mans.
"Daar is 'n wanopvatting dat mans nie mag huil of hul gevoelens toon nie. Elke mens het iemand nodig met wie hulle kan praat, of selfs net iemand wat 'n oor kan leen of 'n skouer gee om op te huil. Almal breek en almal het seer. Niemand moet dit wegsteek oor die wêreld se onnodige opvattings oor hoe jy moet wees nie," sê Jessica.
Sy sê selfmoord laat dié wat agterbly met soveel onbeantwoorde vrae.
"Dit is 'n seer wat nooit einde kry nie. Die onwerklikheid daarvan sit nog steeds in my kop. Ek sit elke dag en wag vir 'n oproep of 'n boodskap van hom. Die 'hoekom-vraag' is een wat nooit 'n antwoord gaan kry nie, want ons weet nie hoekom dit gebeur het nie en dít maak die seerste."
Dis baie hartseer mag God saam die families wees.
Dit is 'n stille tragedie, sterkte aan die familie en vriende.
Seker een vd hartseersde gevalle ooit. My hart breek vir die pragtige kinders en familie. Sterkte. Woorde beteken nie veel nie maar ons bid vir vertroosting, krag en verstaan. Hoe kry mens ooit antwoorde. Here vou asb U arms om hierdie familie en vertroos soos net U kan.